MUITINĖS DEPARTAMENTO PRIE LIETUVOS RESPUBLIKOS

FINANSŲ MINISTERIJOS GENERALINIO DIREKTORIAUS

ĮSAKYMAS

DĖL MUITINĖS DEPARTAMENTO GENERALINIO DIREKTORIAUS 2008 M. BIRŽELIO 20 D. ĮSAKYMO NR. 1B-427 „DĖL PREKIŲ SULAIKYMO MUITINĖS ĮSTAIGOSE TAISYKLIŲ PATVIRTINIMO“ PAKEITIMO

2009 m. balandžio 9 d. Nr. 1B-212

Vilnius

1. Pakeičiu Prekių sulaikymo muitinės įstaigose taisykles, patvirtintas Muitinės departamento generalinio direktoriaus 2008 m. birželio 20 d. įsakymu Nr. 1B-427 „Dėl Prekių sulaikymo muitinės įstaigose taisyklių patvirtinimo“ (Žin., 2008, Nr. 72-2786), ir išdėstau jas nauja pridedama redakcija.

2. Šis įsakymas įsigalioja nuo 2009 m. balandžio 20 d.

L. E. GENERALINIO DIREKTORIAUS PAREIGAS	RAMUTĖ LIUPKEVIČIENĖ

PATVIRTINTA

Muitinės departamento generalinio

direktoriaus 2008 m. birželio 20 d.

įsakymu Nr. 1B-427

(Muitinės departamento generalinio

direktoriaus 2009 m. balandžio 9 d.

įsakymo Nr. 1B-212 redakcija)

PREKIŲ SULAIKYMO MUITINĖS ĮSTAIGOSE TAISYKLĖS

I. BENDROSIOS NUOSTATOS

1. Prekių sulaikymo muitinės įstaigose taisyklės (toliau – Taisyklės) reglamentuoja prekių sulaikymą ir sulaikymo įforminimą Lietuvos Respublikos muitinės įstaigose.

2. Taisyklės parengtos vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL 2004 m. specialusis leidimas, 2 skyrius, 4 tomas, p. 307) (su paskutiniais pakeitimais, padarytais 2006 m. lapkričio 20 d. Tarybos reglamentu (EB) Nr. 1791/2006 (OL 2006 L 363, p. 1) (toliau – Bendrijos muitinės kodeksas), 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento Nr. 2913/92, nustatančio Bendrijos muitinės kodeksą, įgyvendinimo nuostatas (OL 2004 m. specialusis leidimas, 2 skyrius, 6 tomas, p. 3) (su paskutiniais pakeitimais, padarytais 2008 m. lapkričio 17 d. Komisijos reglamentu (EB) Nr. 1192/2008 (OL 2008 L 329, p.1) (toliau – Įgyvendinimo nuostatos), 2003 m. liepos 22 d. Tarybos reglamento (EB) Nr. 1383/2003 dėl muitinės veiksmų, atliekamų su prekėmis, kurios, kaip įtariama, pagamintos pažeidžiant tam tikras intelektinės nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant tokias teises (OL 2004 m. specialusis leidimas, 2 skyrius, 13 tomas, p. 469) (toliau – reglamentas (EB) Nr. 1383/2003), Lietuvos Respublikos administracinių teisės pažeidimų kodekso (Žin., 1985, Nr. 1-1), Lietuvos Respublikos baudžiamojo kodekso (Žin., 2000, Nr. 89-2741), Lietuvos Respublikos baudžiamojo proceso kodekso (Žin., 2002, Nr. 37-1341, Nr. 46) ir Lietuvos Respublikos muitinės įstatymo (Žin., 2004, Nr. 73-2517) nuostatomis.

3. Teisės aktų nustatyta tvarka sulaikomos Bendrijos prekių muitinio statuso neturinčios prekės ir Bendrijos prekių muitinį statusą turinčios prekės.

II. PREKIŲ SULAIKYMAS

4. Prekes turi teisę sulaikyti Lietuvos Respublikos muitinės pareigūnai, kurių pareigybės nurodytos Muitinės pareigūnų, įgaliotų surašyti prekių sulaikymo protokolus, pareigybių sąraše (1 priedas) (toliau – muitinės pareigūnai).

5. Muitinės pareigūnai sulaiko prekes Bendrijos muitinės kodekso, Įgyvendinimo nuostatų, Lietuvos Respublikos administracinių teisės pažeidimų kodekso, Lietuvos Respublikos baudžiamojo kodekso, Bendrojo administracinio dokumento muitinio įforminimo instrukcijos, patvirtintos Muitinės departamento generalinio direktoriaus 2004 m. balandžio 27 d. įsakymu Nr. 1B-414 (Žin., 2004, Nr. 65-2336), ir kitais teisės aktų nustatytais atvejais.

6. Sulaikant prekes surašomas Prekių sulaikymo protokolas (toliau – protokolas). Protokolas surašomas ir spausdinamas naudojant Administracinių teisės pažeidimų protokolų ir prekių sulaikymo protokolų informacijos įvedimo ir kaupimo programinę įrangą (toliau – programinė įranga). Programinės įrangos trikdžių atvejais arba jeigu protokolo surašymo vietoje nėra kompiuterinės darbo vietos, protokolai surašomi ranka užpildant Prekių sulaikymo protokolą (2 priedas).

Jeigu prekės sulaikomos įtariant pažeidus Baudžiamojo kodekso nuostatas, pildomas Baudžiamojo proceso kodekso nuostatas atitinkantis dokumentas.

7. Prekes sulaikęs muitinės pareigūnas, vadovaudamasis Įgyvendinimo nuostatų 250 straipsnio 1 dalimi ir Muitinės deklaracijos, kartu su ja pateiktų dokumentų ir deklaruojamų prekių muitinio tikrinimo muitinio įforminimo metu taisyklėmis, patvirtintomis Muitinės departamento generalinio direktoriaus 2005 m. gruodžio 16 d. įsakymu Nr. 1B-815 (Žin., 2005, Nr. 149-5457), gali nustatyti 10 darbo dienų prekių sulaikymo terminą su prekėmis susijusiai situacijai sureguliuoti, jeigu prekės negali būti išleistos esant vienai iš priežasčių, nurodytų Bendrijos muitinės kodekso 75 straipsnio a dalies 2 ir 3 pastraipose.

Jeigu prekės sulaikomos įtariant pažeidus intelektinės nuosavybės teises, nustatomas 3 arba 10 dienų prekių sulaikymo terminas.

8. Prekių sulaikymo terminas gali būti pratęstas (nepratęstas), jeigu pateikiamas nustatytos formos prašymas dėl prekių sulaikymo termino pratęsimo (3 priedas):

8.1. muitinės posto ar pamainos viršininkui, kai dėl prekių sulaikymo termino pratęsimo kreipiasi asmuo; arba

8.2. Pažeidimų prevencijos skyriaus viršininkui ar jo pavaduotojui, kai intelektinės nuosavybės teisės subjektas arba asmuo, įgaliotas naudotis intelektinės nuosavybės teise, arba bet kuris šių asmenų atstovas (toliau – intelektinės nuosavybės teisės subjektas) kreipiasi sulaikius jo prekes įtariant pažeidus intelektinės nuosavybės teises.

9. Muitinės posto ar pamainos viršininko arba Pažeidimų prevencijos skyriaus viršininko ar jo pavaduotojo sprendimu prekių sulaikymo terminas dėl objektyvių priežasčių gali būti pratęstas (nepratęstas). Įrašas apie prekių sulaikymo termino pratęsimą (nepratęsimą) daromas 3 priedu nustatytos prašymo formos atitinkamoje vietoje.

Apie prekių sulaikymo termino pratęsimą (nepratęsimą) prašymą dėl prekių sulaikymo termino pratęsimo (nepratęsimo) pateikęs asmuo ir intelektinės nuosavybės teisės subjektas informuojami raštu, faksu arba elektroniniu paštu.

III. PREKIŲ SULAIKYMO PROTOKOLO SURAŠYMAS

10. Protokolą surašo prekes sulaikęs muitinės pareigūnas.

11. Protokole nurodoma:

11.1. prekes sulaikiusios muitinės įstaigos pavadinimas;

11.2. protokolo surašymo data, numeris, vieta ir laikas (valandos, minutės);

11.3. prekių sulaikymo pagrindas (nurodomas teisės aktas, kurio nuostatos gali būti pažeistos, ir aplinkybės);

11.4. muitinės nustatytas terminas su prekėmis susijusiai situacijai sureguliuoti;

11.5. muitinės pareigūno, surašiusio protokolą, vardas, pavardė, pareigos;

11.6. asmens (jeigu jis yra), kurio atžvilgiu surašytas protokolas, duomenys (vardas, pavardė, pilietybė, asmens kodas, gimimo data, dokumento, pagal kurį asmuo identifikuojamas, duomenys (numeris, išdavimo vieta ir data), gyvenamosios vietos adresas, telefono numeris, jei asmuo atstovauja juridiniam asmeniui – pavadinimas, šalis, registracijos vieta, įmonės kodas (nurodomi duomenys, kurie yra žinomi protokolo surašymo metu), atstovavimą pagrindžiantis dokumentas;

11.7. duomenys apie prekes gabenančią transporto priemonę, prekių siuntėją, gavėją, vežėją ir prekių radimo vietą;

11.8. sulaikytų prekių aprašas (pavadinimas, KN kodas (jeigu žinomas), matavimo vienetai, kiekis žodžiais, vieneto kaina (jeigu ji žinoma) užsienio valiuta arba litais, ant užklijuotų banderolių nurodytas šalies pavadinimas (jeigu prekės pažymėtos banderolėmis);

11.9. duomenys apie prekes lydinčius dokumentus (jeigu jie yra, nurodomas dokumento pavadinimas, numeris, išdavimo data);

11.10. asmens, kurio atžvilgiu surašytas protokolas, paaiškinimas (jeigu jis yra);

11.11. papildomi duomenys ir kiti faktai, galintys turėti reikšmės prekių sulaikymui.

12. Protokolą pasirašo jį surašęs muitinės pareigūnas ir asmuo, kurio atžvilgiu surašytas protokolas ir kurio duomenys nurodyti protokole.

13. Protokolas surašomas dviem egzemplioriais. 1-asis egzempliorius kartu su priedais persiunčiamas teritorinės muitinės, kurios pareigūnas surašė protokolą, skyriams pagal jų vykdomas funkcijas tyrimui atlikti, 2-asis egzempliorius – asmeniui, nurodytam Taisyklių 11.6 punkte. Jeigu minėto asmens nėra arba jis atsisakė pasirašyti ar paimti jam skirtą protokolo egzempliorių (apie tai pažymima protokole pabraukiant), 2-asis egzempliorius pridedamas prie 1-ojo egzemplioriaus.

Taisyklių 17 punkto numatytu atveju protokolo kopija teikiama Valstybinei maisto ir veterinarijos tarnybai.

14. Prie protokolo pridedami sulaikomos prekės dokumentų originalai. Tais atvejais, jeigu dokumentų originalų pridėti negalima, pridedamos dokumentų kopijos.

IV. SULAIKYTŲ PREKIŲ SAUGOJIMAS

15. Sulaikytos ne Bendrijos prekės, o teisės aktų nustatytais atvejais – ir Bendrijos prekių statusą turinčios prekės saugomos muitinės poste (arba specialiojoje muitinės įstaigoje) tol, kol su jomis bus sureguliuota situacija arba kol jos bus perduotos saugoti centralizuotam F tipo muitinės sandėliui Muitinės departamento generalinio direktoriaus nustatyta tvarka.

16. Prekės, sulaikytos įtariant pažeidus intelektinės nuosavybės teises, turi būti išleidžiamos pasirinktai muitinės procedūrai teisės aktų nustatyta tvarka per reglamento (EB) Nr. 1383/2003) nustatytą terminą, jeigu:

16.1. nebuvo pateiktas prašymas taikyti muitinės priežiūros priemones; arba

16.2. nebuvo pateikta intelektinės nuosavybės teisių subjekto arba jo atstovo ieškinio su teismo žyma kopija; arba

16.3. nebuvo pateiktas intelektinės nuosavybės teisių subjekto arba jo atstovo prašymas leisti sunaikinti muitinės prižiūrimas prekes; arba

16.4. buvo pateiktas intelektinės nuosavybės teisių subjekto arba jo atstovo sutikimas, kad prekės gali būti išleistos; arba

16.5. intelektinės nuosavybės teisių subjektas arba jo atstovas nesiėmė veiksmų sulaikytų prekių atžvilgiu; arba

16.6. įvykdytos reglamento (EB) Nr. 1383/2003) 14 straipsnio 1 dalies sąlygos; arba

16.7. kitais teisės aktų nustatytais atvejais.

17. Sulaikytos ne Bendrijos prekės dėl 2004 m. balandžio 16 d. Komisijos Reglamento (EB) Nr. 745/2004, nustatančio priemones, taikomas asmeniniam vartojimui skirtiems gyvūninės kilmės produktams (OL 2004 m. specialusis leidimas, 3 skyrius, 43 tomas, p. 478), su paskutiniais pakeitimais, padarytais 2008 m. vasario 14 d. Komisijos reglamentu (EB) Nr. 132/2008 (OL 2008 L 41, p. 7), nuostatų pažeidimų dedamos į specialų konteinerį ir Lietuvos Respublikos valstybinės maisto ir veterinarijos tarnybos direktoriaus, Muitinės departamento prie Lietuvos Respublikos finansų ministerijos generalinio direktoriaus ir Valstybės sienos apsaugos tarnybos prie Lietuvos Respublikos vidaus reikalų ministerijos vado 2009 m. vasario 2 d. įsakymo Nr. B1-44/1B-59/4-78 „Dėl Gyvūninio maisto, importuojamo iš trečiųjų šalių asmeniniam vartojimui, valstybinės kontrolės tvarkos aprašo patvirtinimo“ (Žin., 2009, Nr. 15–631) nustatyta tvarka perduodamos naikinti Valstybinei maisto ir veterinarijos tarnybai. Šiuo atveju šios prekės neperduodamos saugoti centralizuotam F tipo muitinės sandėliui.

18. Mobiliųjų grupių pareigūnų sulaikytos prekės saugomos teritorinės muitinės, kurios veiklos zonoje prekės sulaikytos, muitinės poste arba šios muitinės nustatytoje saugioje vietoje, kol jos bus perduotos saugoti į centralizuotą F tipo muitinės sandėlį.

19. Jeigu su sulaikytomis ir muitinės poste saugomomis prekėmis per nustatytą prekių sulaikymo terminą susidariusi situacija nesureguliuojama, jos perduodamos saugoti į centralizuotą F tipo muitinės sandėlį Muitinės departamento generalinio direktoriaus nustatyta tvarka.

Jeigu prekės buvo sulaikytos įtariant pažeidus intelektinės nuosavybės teises ir per nustatytą prekių sulaikymo terminą buvo nustatyta, kad jos pažeidžia intelektinės nuosavybės teises, atlikdami tolesnius veiksmus muitinės pareigūnai vadovaujasi reglamento (EB) Nr. 1383/2003) nuostatomis ir kitais teisės aktais.

V. BAIGIAMOSIOS NUOSTATOS

20. Apie sulaikytas prekes teisės aktų ir bendradarbiavimo sutarčių nustatytais atvejais informuojamos valstybės institucijos ir kiti suinteresuoti asmenys.

21. Taisyklių 7 punkte nustatyti prekių sulaikymo terminai skaičiuojami nuo dienos, kai surašomas protokolas.

Jeigu prekės buvo sulaikytos įtariant pažeidus intelektinės nuosavybės teises, prekių sulaikymo terminai skaičiuojami nuo dienos, kai intelektinės nuosavybės teisių subjektas gavo pranešimą apie prekių sulaikymą.

22. Sulaikytų prekių dokumentų kopijos saugomos teritorinės muitinės, kurios veiklos zonoje yra sulaikytos prekės, Teisės skyriuje.

Prekių, sulaikytų įtariant pažeidus intelektinės nuosavybės teises, dokumentai saugomi teritorinės muitinės, kurios veiklos zonoje sulaikytos prekės, Pažeidimų prevencijos skyriuje.

_________________

Prekių sulaikymo muitinės įstaigose

taisyklių

1 priedas

(Muitinės departamento generalinio

direktoriaus 2009 m. balandžio 9 d.

įsakymo Nr. 1B-212 redakcija)

MUITINĖS PAREIGŪNŲ, ĮGALIOTŲ SURAŠYTI PREKIŲ SULAIKYMO PROTOKOLUS, PAREIGYBIŲ SĄRAŠAS

1. Teritorinių muitinių Muitinės procedūrų priežiūros skyrių viršininkai, skyrių viršininkų pavaduotojai, vyriausieji inspektoriai, vyresnieji inspektoriai, inspektoriai.

2. Teritorinių muitinių Muitinės veiklos organizavimo skyrių viršininkai, skyrių viršininkų pavaduotojai, vyriausieji inspektoriai, vyresnieji inspektoriai, inspektoriai.

3. Teritorinių muitinių Tarifų ir muitinio įvertinimo kontrolės skyrių viršininkai, skyrių viršininkų pavaduotojai, vyriausieji inspektoriai, vyresnieji inspektoriai, inspektoriai.

4. Teritorinių muitinių Ūkio subjektų patikrinimo skyrių viršininkai, skyrių viršininkų pavaduotojai, vyriausieji inspektoriai, vyresnieji inspektoriai, inspektoriai.

5. Teritorinių muitinių Pažeidimų prevencijos skyrių viršininkai, skyrių viršininkų pavaduotojai, vyriausieji inspektoriai, vyresnieji inspektoriai, inspektoriai.

6. Teritorinių muitinių Pažeidimų prevencijos skyrių Mobiliųjų grupių poskyrių viršininkai, vyriausieji inspektoriai, vyresnieji inspektoriai, inspektoriai, vyriausieji inspektoriai-kinologai, vyresnieji inspektoriai-kinologai, inspektoriai-kinologai, vyriausieji inspektoriainarai, vyresnieji inspektoriai-narai, inspektoriai-narai.

7. Teritorinių muitinių postų viršininkai ir jų pavaduotojai, pamainų viršininkai ir jų pavaduotojai, vyriausieji inspektoriai, vyresnieji inspektoriai, inspektoriai.

8. Klaipėdos teritorinės muitinės Uostų kontrolės ir priežiūros skyriaus viršininkas, skyriaus viršininko pavaduotojas, vyriausieji inspektoriai, vyresnieji inspektoriai, inspektoriai.

9. Muitinės kriminalinės tarnybos Nusikaltimų tyrimo skyriaus viršininkas, skyriaus viršininko pavaduotojas, vyriausieji tyrėjai, vyresnieji tyrėjai, tyrėjai.

10. Muitinės kriminalinės tarnybos Narkotikų kontrolės skyriaus viršininkas, skyriaus viršininko pavaduotojas, vyriausieji tyrėjai, vyresnieji tyrėjai, tyrėjai.

11. Muitinės kriminalinės tarnybos teritorinių skyrių viršininkai, skyrių viršininkų pavaduotojai, vyriausieji tyrėjai, vyresnieji tyrėjai, tyrėjai.

_________________

Prekių sulaikymo muitinės įstaigose

taisyklių

2 priedas

(Muitinės departamento generalinio

direktoriaus 2009 m. balandžio 9 d.

įsakymo Nr. 1B-212 redakcija)

(Prekių sulaikymo protokolo forma)

__________________________________

(muitinės įstaigos pavadinimas)

PREKIŲ SULAIKYMO PROTOKOLAS

_______________ Nr. ____________

(data)

________________

(sudarymo vieta)

Protokolo surašymo laikas ___________ val. ___________ min.

_

(prekių sulaikymo pagrindas – nurodyti teisės aktą, kurio nuostatos gali būti pažeistos)

_

(prekių sulaikymo terminas, per kurį asmuo privalo sureguliuoti su prekėmis susijusią, situaciją)

_

(muitinės pareigūno, surašiusio protokolą, pareigos, vardas, pavardė)

_

(asmens (fizinio/juridinio), kurio atžvilgiu surašytas protokolas, Taisyklių 11.6 punkte nurodyti duomenys)

Duomenys apie prekes gabenančią transporto priemonę, prekių siuntėją, gavėją vežėją prekių radimo vietą

_

_

Sulaikytų prekių aprašas:

1.

2.

3.

Duomenys apie prekes lydinčius dokumentus

_

_

Asmens, kurio atžvilgiu surašytas protokolas, paaiškinimas Papildomi duomenys ir faktai

_

_

Pridedama:

1.

2.

Protokolą surašė

_______________________	____________	__________________

(pareigų pavadinimas) A.V.	(parašas)	(vardas ir pavardė)

Protokolą pasirašė (asmuo atsisakė pasirašyti/paimti protokolą)

_______________________	____________	__________________

(asmens pareigos)	(parašas)	(vardas, pavardė)

_________________

Prekių sulaikymo muitinės įstaigose

taisyklių

3 priedas

(Muitinės departamento generalinio

direktoriaus 2009 m. balandžio 9 d.

įsakymo Nr. 1B-212 redakcija)

(Prašymo forma)

_____________________________________________________

(juridinio asmens pavadinimas, fizinio asmens vardas, pavardė)

_________________ teritorinės muitinės Pažeidimų prevencijos skyriaus viršininkui

arba

_________________ muitinės posto arba pamainos viršininkui

(posto pavadinimas)

PRAŠYMAS

DĖL PREKIŲ SULAIKYMO TERMINO PRATĘSIMO

____________

(data)

Prašau pratęsti prekių sulaikymo terminą dėl

(nurodyti priežastį)

_

_

Prekių sulaikymo protokolo Nr.

Sulaikytų prekių saugojimo vieta

Prekių sulaikymo termino pabaiga

Data, iki kurios prašoma pratęsti prekių sulaikymo terminą

____________________	____________	_____________________

(vadovas, savininkas ar A.V.	(parašas)	(vardas, pavardė)

įgaliotas asmuo)

PRIDEDAMA:

1.	;

2.	;

3.	.

-

MUITINĖS IŠVADA

_______________ muitinės posto arba pamainos viršininko

arba

_______________ teritorinės muitinės Pažeidimų prevencijos skyriaus viršininko arba pavaduotojo

SPRENDIMAS DĖL PREKIŲ SULAIKYMO TERMINO PRATĘSIMO

Prekių sulaikymo terminas tęsiamas/netęsiamas (reikalinga pabraukti) iki

(data)

____________________	____________	_____________________

(sprendimą priėmusio A.V.	(parašas)	(vardas, pavardė)

pareigūno pareigos)

_________________